אפליית שחקנים מחמת גיל – שחקנים רבים טענו כי הם נדרשים לחשוף את גילם כתנאי להגעה לאודישן. כיוון שיש ביכולת השחקנים לגלם תפקידים במנעד רחב של גילאים, ללא קשר לגילם הביולוגי, הוציא שח"ם למלהקות ולסוכנויות חוות דעת משפטית בה נקבע מפורשות כי דרישה לחשיפת גיל מדויק עומדת בניגוד לחוק שוויון זכויות בעבודה, וכי על מלהקות לבקש לכל היותר את תמונת השחקן, ומנעד הגילאים אותו השחקן יכול לגלם. לפיכך, בכל מקרה בו הנכם מתבקשים כתנאי לאודישן לחשוף את גילכם המדויק, אנא ידעו אותנו. כמו כן, אנא דרשו מהסוכנות המייצגת אתכם להסיר את גילכם המדויק מאתר הסוכנות, ולציין במקום זאת את טווח הגילאים אותו אתם יכולים לגלם.